钦定古今图书集成/历象汇编/历法典/第127卷 > 《几何要法》〈明郑洪猷著〉 > 规图
## 钦定古今图书集成/历象汇编/历法典/第127卷 > 《几何要法》〈明郑洪猷著〉 > 规图

第二法

凡规有三用：一画虚线，则须铅条，当先以铜叶为管，
虚其中，横开小路，上套小铜圜，可上下松紧，以出入
铅条末略奓出，以留小圜。如下甲图一画墨线，则当
作墨路。如前章法。如下乙图。一画铜板线，须以纯钢
为末。如下丙图。右三髀俱另作不相连本规。其本规
如前法造，但截去一髀，临截处长半寸许，作一小箱
状，虚其中，亦令方可受规髀柄。如下图丁处箱而作
旋螺，用时任入一规髀，以铜消息如旋螺者贯定之。
如下《戊图》，则任意可画线，而一规可具三用矣。此为
第二法如下图。